**Dôvodová správa**

**A. Všeobecná časť**

Podľa zákona č. 461/2003 Z.z. o sociálnom poistení, definícia invalidity je založená na nepriaznivom zdravotnom stave, v dôsledku ktorého došlo k poklesu schopnosti vykonávať zárobkovú činnosť v porovnaní zo zdravou osobou. Pre invaliditu sa ustanovil základný pokles schopnosti vykonávať zárobkovú činnosť u prekvalifikovaného čiastočného invalidného dôchodku o viac ako 40%, a u invalidného dôchodku o viac ako 70 %. Tým sa vypustila definícia čiastočnej invalidity. Súčasne sa vylúčilo sledovanie poklesu zárobku pre nárok na výplatu invalidného dôchodku poistenca. Jednotlivé percentuálne miery poklesu schopnosti vykonávať zárobkovú činnosť sa podľa platného zákona nesčítavajú. Zákon ustanovuje i zmenu určenia sumy úrazovej renty. Ak  sa poškodenému vypláca starobný dôchodok, predčasný starobný dôchodok alebo invalidný dôchodok, zníži sa mu suma úrazovej renty, a na jej zníženie je rozhodujúca suma dôchodku na ktorú má poškodený nárok ku dňu priznania úrazovej renty.

Pôsobenie zákona na skutočnosti, ktoré vznikli skôr ako zákon nadobudol účinnosť je nezlučiteľné s demokratickým právnym poriadkom a aj s Ústavou Slovenskej republiky. Zákon v zmysle § 263 je retroaktívny a negatívne sa dotýka najmä tých, čo boli podľa predchádzajúcej právnej úpravy zaradení v kategórii 1 AA, napr. baníci. Títo poberatelia dôchodku mali ustanovený invalidný, resp. prekvalifikovaný čiastočne invalidný dôchodok podľa iných kritérií, ktoré zodpovedali ich zdravotnému stavu a všeobecne záväzným právnym predpisom vtedy platným. Tento dôchodok im bol priznaný ak ich pokles zdravotnej schopnosti vykonávať zárobkovú činnosť bola nižšia ako ustanovuje dnes platný zákon. Zo zdravotného i spoločenského hľadiska títo poistenci sú diskriminovaní a je to v rozpore s Ústavou Slovenskej republiky.

**B. Osobitná časť**

Kbodu 1, 2 a 3

Niektorí poistenci, najme tí, čo boli podľa predchádzajúcej právnej úpravy zaradení v kategórii 1 AA, majú kumulatívne zníženú percentuálnu mieru poklesu schopnosti vykonávať zárobkovú činnosť viac ako 70 %, ale žiadná ich jednotlivá diagnóza pokles schopnosti vykonávať zárobkovú činnosť neprevyšuje viac ako 40 %. Z tohto dôvodu podľa platného zákona nespĺňajú podmienky na priznanie invalidného alebo invalidného dôchodku na ktorý bol prekvalifikovaný čiastočne invalidný dôchodok. Ale zo zdravotných dôvodov nie sú schopný zaradiť sa do pracovného procesu. Platný zákon neberie ohľad na skutočný zdravotný stav poistenca a to má negatívny dopad i na jeho sociálnu situáciu.

Navrhovanie ustanovenia odstraňujú tento nedostatok sčítavaním jednotlivých percentuálnych mier poklesu schopnosti vykonávať zárobkovú činnosť.

Navrhovaná zmena vychádza z legislatívnej úpravy platnej do 31. decembra 2003, na rozdiel od platného zákona, berie do úvahy sčítavanie jednotlivých mier poklesu schopnosti vykonávať zárobkovú činnosť. Pričom miera poklesu schopnosti vykonávať zárobkovú činnosť u jedného zdravotného postihnutia je stanovená na viac ako 10 %.

K **bodu 4**

Predložený návrh zákona vychádza z právnej úpravy platnej do 31. decembra 2003 a z jej aplikácie v praxi. V záujme toho, aby podľa platného zákona nedošlo k diskriminácií súčasných poberateľov invalidného dôchodku a dôchodkuna ktorý bol prekvalifikovaný čiastočne invalidný dôchodok, oproti tým poberateľom dôchodku, ktorým bude priznaný príslušný dôchodok po 01. 01 2004, navrhujeme v predloženom zákone percentuálnu sadzbu zdravotného postihnutia, ktorá podmieňuje pokles schopnosti vykonávať zárobkovú činnosť, zmeniť zo 40% na 33% u invalidného dôchodku na ktorý bol prekvalifikovaný čiastočný invalidný dôchodok, a zo 70% na 63% u invalidného dôchodku.

K **bodu 5**

Navrhované ustanovenie odstraňuje retroaktivitu, ktorá je v uvedená v ustanovení § 263 platného zákona č. 461/2003 Z.z. o sociálnom poistení.

**K bodu 4**

Za § 263 sa navrhuje vložiť § 263a a § 263b. Nami navrhované ustanovenia umožňujú zmenu invalidného dôchodku, na ktorý bol prekvalifikovaný čiastočne invalidný dôchodok, ak sa u jeho poberateľa zmenil zdravotný stav. Tento invalidný dôchodok na základe zdravotného stavu poberateľa mu môže byť odňatý, ale môže mu byť priznaný aj iný invalidný dôchodok. Ak bol poistencovi priznaný invalidný dôchodok na ktorý bol prekvalifikovaný čiastočne invalidný dôchodok do 31. decembra 2003, preskúmanie poklesu zdravotného stavu poberateľa je možné uskutočniť len podľa právnej úpravy platnej pred 1. januárom 2004. Ak bol poistencovi priznaný invalidný dôchodok pred 1. januárom 2004, tento jeho dôchodok sa podľa odseku 1 § 263 nepreskúmava.

V § 263a sú upravené aj niektoré ustanovenia § 263, a niektoré ustanovenia sa z tohto paragrafu navrhujú vypustiť, pretože vznikla potreba ich pozmeniť vzhľadom na navrhované zmeny uvedené v tomto návrhu zákona.

V platnom zákone o sociálnom poistení ma retroaktivný charakter aj priznávanie úrazovej renty a úrazového príplatku, preto sa navrhuje aby poberateľovi, ktorému vznikol nárok na úrazovú rentu a úrazový príplatok do 31. decembra 2003 tieto boli vyplácané aj po 1. januári 2004 za podmienok ustanovených predpismi účinnými do 31. decembra 2003.

Podľa § 263 odseku 2 platného zákona trvanie invalidity na nárok na invalidný dôchodok Sociálna poisťovňa mala právo preskúmať pri lekárskej prehliadke určenej do 31. decembri 2003 s lehotou jej uskutočnenia po 1. januári 2004. Podľa súčasne platného zákona tieto preskúmania trvania invalidity na nárok na invalidný dôchodok sa uskutočňujú. Preskúmania sa uskutočňujú podľa podstatne prísnejších kritérií za akých boli dotknuté invalidné dôchodky priznané podľa právnej úpravy platnej do 31. decembra 2003. Tento retroaktívny postup, narúša právnu istotu, ktorú garantuje právny poriadok Slovenskej republiky a ma ťažké následky u tých poberateľov, ktorým zlý zdravotný stav neumožňuje zapojiť sa do pracovného procesu. Mnohým je dôchodok často odoberaný, pretože teraz nespĺňajú tieto podstatne tvrdšie kritéria stanovené platným zákonom. Pravdepodobne, v mnohých prípadoch sa tak deje v záujme ušetrenia financií.

Nami navrhované ustanovenie § 263b rieši prípady, keď na základe retroaktívneho konania došlo k odobratiu alebo k zmene priznaného invalidného dôchodku alebo invalidného dôchodku, na ktorý bol prekvalifikovaný čiastočne invalidný dôchodok a umožňuje vrátiť tieto dôchodky tým dôchodcom, ktorým boli priznané podľa kritérií v zmysle predpisov platných do 31. decembra 2004 a boli im odoberané a sú odoberané podľa tvrdších kritérií, ktoré sú ustanovené predpismi platnými po 1. januári 2004.